CELEX: 22008D0050
Language: hu
Date: 2008-04-25 00:00:00
Title: Az EGT Vegyes Bizottság 50/2008 határozata ( 2008. április 25. ) az EGT-megállapodás VII. mellékletének (A szakképesítések kölcsönös elismerése) módosításáról

21.8.2008   
            
            
               HU
            
            
               Az Európai Unió Hivatalos Lapja
            
            
               L 223/47
            
         
      AZ EGT VEGYES BIZOTTSÁG 50/2008 HATÁROZATA
   
   (2008. április 25.)
   az EGT-megállapodás VII. mellékletének (A szakképesítések kölcsönös elismerése) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás VII. mellékletét a 2007. október 26-i 142/2007 EGT vegyes bizottsági határozat (1) módosította.
            
         
               (2)
            
            
               A szakmai képesítések elismeréséről szóló 2005/36/EK európai parlamenti és tanácsi irányelv II. és III. mellékletének módosításáról szóló, 2007. december 5-i 1430/2007/EK bizottsági rendeletet (2) bele kell foglalni a megállapodásba.
            
         
               (3)
            
            
               Az „Okleveles építészmérnök” címet, amely az EFTA Felügyeleti Hatóság 2008/C 27/09 közleménye (3) szerint megfelel a 85/384/EGK tanácsi irányelvben (4) foglalt feltételeknek, a 2005/36/EK irányelv kiigazításai szerint Liechtensteinre vonatkozóan fel kell venni a megállapodásba.
            
         
               (4)
            
            
               Izlandon a „Landlæknir” elnevezésű új hatóság (egészségügyi igazgató) illetékes az egészségügyi alkalmazottak számára engedélyeket kiadni.
            
         
               (5)
            
            
               A megállapodás VII. mellékletét egyszerűsíteni kell az üres címsorok és pontok elhagyásával és a többi pont átszámozásával,
            
         A KÖVETKEZŐKÉPPEN HATÁROZOTT:
   1. cikk
   A megállapodás VII. melléklete a következőképpen módosul:
   
               1.
            
            
               Az 1. pont (az Európai Parlament és a Tanács 2005/36/EK irányelve) az alábbiak szerint módosul:
               
                           i.
                        
                        
                           A szöveg a következő francia bekezdéssel egészül ki:
                           
                                       „—
                                    
                                    
                                       
                                          32007 R 1430: a Bizottság 2007. december 5-i 1430/2007/EK rendelete (HL L 320., 2007.12.6., 3. o.).”
                                    
                                 
                     
                           ii.
                        
                        
                           A (D) adaptáció a következőképpen módosul:
                           
                                       a)
                                    
                                    
                                       Liechtenstein tekintetében a táblázat a g) i. bekezdésben a következő bejegyzésekkel egészül ki:
                                       
                                                    
                                                
                                                
                                                   
                                                               „—
                                                            
                                                            
                                                               Okleveles építészmérnök
                                                            
                                                         
                                                
                                                   Hochschule Liechtenstein
                                                
                                                
                                                    
                                                
                                                
                                                   2002/2003”
                                                
                                             
                                 
                                       b)
                                    
                                    
                                       Izland tekintetében az a) i. bekezdés alatti táblázatban a „Heilbrigðis- og tryggingamálaráðuneytinu” szavak helyébe a „Landlækni” szó kerül.
                                    
                                 
                                       c)
                                    
                                    
                                       Izland tekintetében az a) ii. bekezdés alatti táblázatban a „Heilbrigðis- og tryggingamálaráðuneyti” szavak helyébe a „Landlæknir” szó kerül.
                                    
                                 
                     
         
               2.
            
            
               A következő címsorokat, ideértve a kapcsolódó alcímsorokat és pontokat, el kell hagyni: C (Orvosi és paramedicinális tevékenységek), D (Építészet) és K (Egyéb).
            
         
               3.
            
            
               Az 59–65. és 67–74. pontot, ideértve a kapcsolódó címsorokat, el kell hagyni.
            
         
               4.
            
            
               Az 1a–1c., a 20–26., a 29. és a 31–57. pontot el kell hagyni.
            
         
               5.
            
            
               Az 1d., 27., 28., 30. és 66. pont új számozása: 1a., 3., 4., 5. és 6.
            
         
               6.
            
            
               Az E címsor (Kereskedelem és közvetítők) új jelölése: C.
            
         2. cikk
   Az 1430/2007/EK rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2008. április 26-án lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (5).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2008. április 25-én.
      
         
            az EGT Vegyes Bizottság részéről
         
         
            az elnök
         
         Alan SEATTER
         
      
   
   
      (1)  HL L 100., 2008.4.10., 70. o.
   
      (2)  HL L 320., 2007.12.6., 3. o.
   
      (3)  HL C 27., 2008.1.31., 30. o.
   
      (4)  HL L 223., 1985.8.21., 15. o.
   
      (5)  Alkotmányos követelmények fennállását nem jelezték.